24. 8. 78 Nr. L 233/17 De Europæiske Fællesskabers Tidende RÅDETS AFGØRELSE af 25. juli 1978 om ændring af afgørelse 75/365/EØF om nedsættelse af et udvalg af højere embedsmænd inden for sundhedsvæsenet (78/689/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til udkast til afgørelse, forelagt af Kommissionen, og ud fra følgende betragtninger: Ved sin afgørelse 75/365/EØF (?) har Rådet nedsat et udvalg af højere embedsmænd inden for sundhedsvæse- net, der har til opgave at konstatere og analysere de vanskeligheder, som iværksættelsen af direktiverne vedrørende lægers ret til etablering og fri udveksling af tjenesteydelser måtte støde på, at samle alle nyttige oplysninger om vilkårene for ydelse af lægehjælp i medlemsstaterne samt at fremsætte udtalelser, som gør det muligt at lægge retningslinjer for Kommissionens arbejde med henblik på eventuelle ændringer af disse direktiver; denne afgørelse er blevet ændret ved afgørelse 77/45S5/EØF (?) som pålægger udvalget af højere em- bedsmænd inden for sundhedsvæsenet samme opgave i forbindelse med anvendelse af direktiverne vedrørende de foranstaltninger, som Rådet har vedtaget for så vidt angår den faktiske udøvelse af retten til etablering og fri udveksling af tjenesteydelser for sygeplejersker med ansvar for den almene sundheds- og sygepleje; gennemførelsen af de foranstaltninger, som Rådet har vedtaget for så vidt angår den faktiske udøvelse af ret- ten til etablering og fri udveksling af tjenesteydelser samt af samordningen af de administrativt eller ved lov fastsatte bestemmelser om virksomhed som tandlæge, kan rejse problemer, som ligeledes bør behandles i fæl- lesskab; det er ønskeligt, at denne opgave pålægges udvalget af højere embedsmænd inden for sundhedsvæsenet; som følge heraf bør dette udvalgs mandat udvides — TRUFFET FØLGENDE AFGØRELSE: Eneste artikel Artikel 2 i afgørelse 75/365/EØF affattes således: »Artikel 2 Udvalget har til opgave: — at konstatere og analysere de vanskeligheder, som iværksættelsen af direktiv 75/362/EØF (?), 75/363/EØF (8),  77/452/EØF (5), — 77/453/ EØF (%), 78/686/EØF (7) og 78/687/EØF (?) måtte støde på; — at samle alle nyttige oplysninger vedrørende: — vilkårene for ydelse af almindelig lægehjælp og speciallægehjælp i medlemsstaterne, — vilkårene for ydelse af almen sundheds- og sygepleje i medlemsstaterne, — vilkårene for ydelse af almindelig tandlæge- " hjælp og specialtandlægehjælp i medlemssta- terne; — at fremsætte udtalelser, som gør det muligt at lægge retningslinjer for Kommissionens arbejde med henblik på eventuelle ændringer af oven- nævnte direktiver.« Udfærdiget i Bruxelles, den 25. juli 1978. På Rådets vegne K. von DOHNANYI Formand (1) EFT nr. L 167 af 30. 6. 1975, s. 19. (2) EFT nr. L 176 af 15. 7. 1977, s. 13. (?) EFT nr. L 167 af 30. 6. 197$, s. 1. (?) EFT nr. L 167 af 30. 6. 1975, s. 14. (3) EFT nr. L 176 af 15. 7. 1977, s. 1. (%) EFT nr. L 176 af 15. 7. 1977, s. 8. (7) Se side 1 i denne Tidende. (?) Se side 10 i denne Tidende.